钦定古今图书集成/明伦汇编/官常典/第637卷 > 李愚
## 钦定古今图书集成/明伦汇编/官常典/第637卷 > 李愚

按《开封府志》：“愚字克明，兰阳人。授澧州知州，以礼让
喻俗，不规规于簿书期会之间，一郡尽化之。成化七年，茅冈宣慰等土司乘刘千金之乱，出没剽掠，每过
州境，戒侪类勿有所犯，其感格强暴类此。州俗，女子
过三十始嫁，愚檄属邑俱依期婚娶，其贫不能举者，
亦宜设法资之，一岁中完娶者二千馀家。巡抚吴琛”
闻之，以束帛劳异，改知晋州。值岁凶，赈恤不遗馀力。
是年复大水，愚上疏言事。上震怒，逮系京师。顷之，上
感悟，诏释愚，出宫女五百人。愚既还职，益自振励。会
妖贼桑冲作乱，愚以计擒之，上嘉其能。